16. ΒΑΣΙΛΙΚΟΝ ΔΙΑΤΑΓΜΑ της 13/27 Σεπτ. 1919 Περί αμοιβαίας αναπληρώσεως ειρηνοδίκου και πταισματοδίκου. Εξεδόθη βάσει του ν. 849/1917 περί καταργήσεως ή επεκτάσεως των διαταγμάτων της Προσωρινής Κυβερνήσεως (τόμ. 1). Άρθρον μόνον.-Επεκτείνομεν εις όλον το κράτος την εφαρμογήν του άρθρ. 1 του υπ’ αριθ. 1258 της 19 Ιαν. 1917 Δ/τος της Προσωρινής Κυβερνήσεως Θεσσαλονίκης περί αμοιβαίας αναπληρώσεως ειρηνοδίκου και πταισματοδίκου, έχον ούτω: Άρθρ.1.-Εν ω τόπω υπάρχει ειρηνοδικείον και πταισματοδικείον ο πταισματοδίκης και ο ειρηνοδίκης αναπληρούσιν αλλήλους, εν ελλείψει ή κωλύματί τινος εξ αυτών. Βλ. και άρθρ. 8 ν. 202/1914 (6.Bα.) ως και περαιτέρω παραπομπάς εις τα αυτόθι σχόλια. 